cyanic-selkie/wikianc huggingface dataset:
Άλαν Γκαρσία
Μετά την πρώτη προεδρία
Στις 31 Μαΐου του 2006, μερικές ημέρες πριν τη διεξαγωγή του δευτέρου γύρου των εκλογών, π οικονομικός σύμβουλος του Γκαρσία δήλωσε στα ΜΜΕ ότι αν ο Γκαρσία κέρδιζε το δεύτερ γύρο, η κυβέρνησή του θα ανανέωνε το πακέτο οικονομικής βοήθειας από το Διεθνές Νομισματικό Ταμείο, ύψους 422 εκατομμυρίων δολαρίων. Το Διεθνές Νομισματικό Ταμείο απάντησε θετικά.
Δεύτερη θητεία στην προεδρία
Τον Ιούλιο του 2006 διόρισε υπουργό Οικονομικών το Λουίς Καρράνσα Πρωθυπουργός διορίστηκε ο Χόρχε ντελ Καστίγιο.
Στις 11 Ιανουαρίου του 2007 απορρίφθηκε από το Κογκρέσο η πρότασή του να επιβληθεί η θανατική ποινή στους αιχμαλώτους αντάρτες της οργάνωσης Φωτεινό Μονοπάτι, με ψήφους 49 έναντι 26. Υποστηρικτές της πρότασης έκαναν πορεία στη Λίμα, κρατώντας φωτογραφίες με τα θύματα των επιθέσεων που διέπραξαν οι αντάρτες.
Στον τομέα των εξωτερικών σχέσεων, ο νέος πρόεδρος κινήθηκε προς την εξομάλυνση των σχέσεων με τη Βενεζουέλα. Ο ηγέτης της τελευταίας, Τσάβες, απαίτησε τη συγνώμη του Γκαρσία. Ο Γκαρσία αρνήθηκε να ζητήσει συγνώμη και τελικά η διαμάχη τους τερματίστηκε σε σύνοδο κορυφής της Νοτιαμερικανικής Κοινότητας.
Παράλληλα εξομάλυνε τις σχέσεις με τη Χιλή και υπέγραψε εμπορικές συμφωνίες με τη χώρα.
Στις 9 Νοεμβρίου του 2006 η κυβέρνηση του Περού υπέγραψε 12 εμπορικές συμφωνίες με τη Βραζιλία.
Το 2009 η κυβέρνησή του αντιμετώπισε την χειρότερη κρίση από τότε που ο Γκαρσία έγινε πρόεδρος, σχετικά με την εκμετάλλευση πετρελαίου στην περουβιανή ζούγκλα.
Μετά την προεδρία
Ο Γκαρσία έτρεξε για τρίτη θητεία ως πρόεδρος στις γενικές εκλογές στο Περού το 2016 στο πλαίσιο του Συνασπισμού της Λαϊκής Συμμαχίας. Οι δημοσκοπήσεις του πρώτου γύρου των εκλογών έδωσαν στον Γκαρσία 5,83% της λαϊκής ψήφου, εμποδίζοντας τον να συμμετάσχει στις εκλογές. Τελικά στην Προεδρία εξελέγη ο Πέδρο Πάμπλο Κουτσίνσκι.
Σκάνδαλο Odebrecht και αυτοκτονία
Το όνομά του ενεπλάκη σε διεθνές σκάνδαλο δωροδοκίας από την κατασκευαστική εταιρεία Odebrecht. Τον Νοέμβριο του 2018 απαγορεύτηκε από το δικαστήριο στον Γκαρσία να εγκαταλείψει το Περού ως αποτέλεσμα της έρευνας σκανδάλου του Odebrecht. Ο Γκαρσία κατέφυγε στην κατοικία του πρεσβευτή της Ουρουγουάης στις 17 Νοεμβρίου, ζητώντας άσυλο. Ωστόσο, στις 3 Δεκεμβρίου το αίτημά του απορρίφθηκε και στη συνέχεια έφυγε από την κατοικία του πρεσβευτή. Το σκάνδαλο οδήγησε επίσης σε συλλήψεις όπου ήταν δυνατό και άλλων πρώην Πρόεδρων του Περού που έχουν υπηρετήσει από το 2000: Πέδρο Πάμπλο Κουτσίνσκι, Ογιάντα Ουμάλα και Αλεχάνδρο Τολέδο.
Λίγες ώρες μετά την ανακοίνωσή του θανάτου του, μεταφέρθηκε σε ξύλινο φέρετρο στην έδρα του κόμματός του στη Λίμα όπου έγινε η κηδεία του την ίδια ημέρα.. ο Πρόεδρος Μαρτίν Βισκάρα ανακοίνωσε τριήμερο εθνικό πένθος.
Εξωτερικοί σύνδεσμοι
Κατηγορία:Πρόεδροι του Περού Κατηγορία:Ηγέτες εν ενεργεία
Άννα Ζιβογίνοβιτς
Η Άννα Ζιβογίνοβιτς (Σέρβικα: Ана Живојиновић, 4 Ιουλίου 1991, Βάλιεβο) είναι Σέρβα διεθνής αθλήτρια πετοσφαίρισης, η οποία αγωνίζεται με τη φανέλα του Ολυμπιακού Πειραιώς στο Πρωτάθλημα Βόλεϊ Λιγκ της Ελλάδας ως ακραία. Μέχρι το 2019 ήταν γνωστή ως Άννα Λαζάρεβιτς (Σέρβικα: Ана Лазаревић), οπότε παντρεύτηκε τον διεθνή σέρβο πολίστα Στέφαν Ζιβογίνοβιτς.
Καριέρα
Το 2012 αποφάσισε να αφήσει την πατρίδα της και να ταξιδέψει στην Τουρκία για λογαριασμό της Μπεσίκτας Κωνσταντινούπολης. Στην τουρκική ομάδα παρέμεινε για μόλις μία σεζόν κατά την οποία κατέκτησε το Βαλκανικό Κύπελλο.
Το 2013, η Ζιβογίνοβιτς μετεγγράφη στην ΑΣΠΤΤ Μυλούζ, ομάδα της ομώνυμης πόλης της Γαλλίας, στην οποία παρέμεινε για δύο χρόνια. Με τη γαλλική ομάδα κατέκτησε την 3η θέση στο Ευρωπαϊκό Κύπελλο Θριάμβου (Τσάλεντζ Καπ) το 2014, στο οποίο αναδείχθηκε καλύτερη υποδοχέας με 93 υποδοχές (45,16% άριστες).
Το Καλοκαίρι του 2015, η Άννα Ζιβογίνοβιτς ταξίδεψε στην Ελλάδα για λογαριασμό του Ολυμπιακού Πειραιώς, στον οποίο παρέμεινε μέχρι το 2017. Με τις ερυθρόλευκες κατέκτησε το Πρωτάθλημα και το Κύπελλο Ελλάδας τις περιόδους 2015-16 και 2016-17, καθώς και το Ασημένιο Μετάλλιο στο Ευρωπαϊκό Κύπελλο Θριάμβου (Τσάλεντζ Καπ) το 2017, όπου υπήρξε από τις βασικές πρωταγωνίστριες στην κορυφαία μέχρι τότε πορεία της ομάδας του Πειραιά στις ευρωπαϊκές διοργανώσεις.
Σε ατομικό επίπεδο στην καριέρα της στην Ελλάδα, η Ζιβογίνοβιτς αναδείχθηκε πολυτιμότερη παίκτρια (M.V.P.) του Κυπέλλου Ελλάδας 2017.
Το Καλοκαίρι του 2017 άφησε τον Πειραιά και μετακόμισε για προσωπικούς λόγους στην Κωνσταντινούπολη, όπου εντάχθηκε στην νεοφώτιστη στο τούρκικο πρωτάθλημα Μπεϊλίκντουζου, η οποία όμως υποβιβάστηκε κατά την περίοδο 2017-18. Έτσι η Ζιβογίνοβιτς αναχώρησε για τη Ρουμανία και υπέγραψε συμβόλαιο με την Άλμπα της πόλης Μπλαζ, φιναλίστ του Τσάμπιονς Λίγκ της περιόδου 2017-18. Με τη ρουμάνικη ομάδα η Ζιβογίνοβιτς κατέκτησε το Πρωτάθλημα και το Κύπελλο Ρουμανίας καθώς επίσης και το Ασημένιο Μετάλλιο στο Κύπελλο CEV εκείνης της περιόδου.
Τον Ιούνιο του 2019 η Άννα Ζιβογίνοβιτς επέστρεψε στον Ολυμπιακό, τον οποίο αγάπησε αλλά και αγαπήθηκε από τους φιλάθλους του όσο λίγες ξένες παίκτριες.
Διεθνής καριέρα
Η Άννα Ζιβογίνοβιτς είναι διεθνής από το 2011 με την εθνική ομάδα πετοσφαίρισης γυναικών της Σερβίας με την οποία έχει 30 συμμετοχές (Ιούλιος 2015) και με την οποία έχει κερδίσει δύο χρυσά μετάλλια σε ευρωπαϊκές διοργανώσεις και το χάλκινο μετάλλιο στο Παγκόσμιο Γκραν Πρι Πετοσφαίρισης το 2013. Το 2018 είχε κληθεί στην εθνική Σερβίας για το Παγκόσμιο πρωτάθλημα πετοσφαίρισης γυναικών της Ιαπωνίας.
Διεθνείς διοργανώσεις
'''Κύπελλο CEV
'''Ευρωπαϊκό Κύπελλο Θριάμβου (Τσάλεντζ Καπ)
'''Βαλκανικό Κύπελλο
Εθνικά Πρωταθλήματα
2 Πρωταθλήματα Ελλάδας 1 Πρωτάθλημα Ρουμανίας Πρωτάθλημα Σερβίας
Εθνικά Κύπελλα
2 Κύπελλα Ελλάδας 1 Κύπελλο Ρουμανίας Κύπελλο Σερβίας
Εξωτερικοί σύνδεσμοι - Πηγές
Κατηγορία:Σέρβοι πετοσφαιριστές Κατηγορία:Πετοσφαιρίστριες ΟΣΦΠ
Ροβέρτος ο Ισχυρός
Ο Ροβέρτος ο ισχυρός ή Ροβέρτος Δ΄ του Βορμς (Robert le Fort, 830 – 2 Ιουλίου 866) μέλος του Οίκου των Ροβερτιδών ήταν Μαρκήσιος της Βρετάνης, Κόμης της Νάντης και ο πρώτος Κόμης του Ανζού (861 - 866). Ο Ροβέρτος Δ΄ ήταν γιος του Ροβέρτου Γ΄ του Βορμς αν και η πατρότητα του είναι για πολλούς ασαφής. Ο Ροβέρτος ο Ισχυρός ήταν πατέρας των βασιλέων της Γαλλίας Ροβέρτου Α΄ και Όντο ή Εύδη Α΄, ήταν ο προπάππος του Ούγου Καπέτου γενάρχη της δυναστείας των Καπετιδών της Γαλλίας.
Βιογραφία
Μητέρα του ήταν η Βαλντράντα των Ουνταλριχιδών, κόρη του Άντριαν κόμη της Ορλεάνης.
Ο βασιλιάς των Δυτικών Φράγκων Κάρολος Β΄ ο Φαλακρός τον διόρισε "επιθεωρητή των ανακτόρων" (853). Δεν υπάρχουν πολλές πληροφορίες για την καταγωγή της οικογένειας των Ροβερτιδών, η μόνη σοβαρή πρόταση σύμφωνα με τους ιστορικούς αναφέρει ότι προέρχονται από το Εσμπάι στην Ανατολική Φραγκία και είναι κλάδος του Οίκου των Μεροβίγγειων. Την εποχή που ήταν αυτοκράτορας ο Λουδοβίκος ο Γερμανικός από τη Δυναστεία των Καρολιδών η οικογένεια μετακινήθηκε στη Δυτική Φραγκία. Μια εναλλακτική πρόταση είναι ότι κατάγονται από την οικογένεια Χρόντεγκανγκ του Μετς αλλά δεν έχει γίνει ευρύτατα αποδεκτή. Μετά την άφιξη των Ροβερτιδών στη Δυτική Φραγκία ο Κάρολος ο Φαλακρός τους έδωσε σημαντικά προνόμια για να τον υπερασπιστούν από τους εχθρούς του, πήραν τη διοίκηση του αβαείου του Μαρμουτιέ, τη Μαιν, το Ανζού και την Τουρ. Οι δωρεές του βασιλιά δημιούργησαν ένα πανίσχυρο δουκάτο με κέντρο την πόλη Λε Μαν, αντιστοιχούσε στο παλιότερο βασίλειο Νευστρία, η μοναδική υποχρέωση του ήταν να υποστηρίξει τους Φράγκους από τις επιδρομές των Βρετόνων και των Βίκινγκ (853).
Συμμαχία με τους Βίκινγκ
thumb|250px|right|Ανδριάντας του Ροβέρτου του Ισχυρού Οι δύο στρατοί των Βίκινγκ συναντήθηκαν στη Βρετάνη, ο ένας εκδιώχθηκε στην κοιλάδα του ποταμού Σηκουάνα από τον Κάρολο τον Φαλακρό και ο άλλος επέστρεφε από τη Μεσόγειο Θάλασσα. Ο Σολομών της Βρετάνης προσέλαβε τον Μεσογειακό στόλο ως μισθοφόρους για να λεηλατήσει την Κοιλάδα του Λίγηρα στη Νευστρία. Ο Ροβέρτος συνέλαβε 12 πλοία σκοτώνοντας τα πληρώματα τους, σώθηκαν ελάχιστοι που μπόρεσαν να δραπετεύσουν. Παράλληλα ξεκίνησε διαπραγματεύσεις με τους Βίκινγκς στον Σηκουάνα με σκοπό να τους πάρει ως δικούς τους μισθοφόρους ώστε να μην ενισχύσουν τον στρατό του Σολομών, τους πρόσφερε 6.000 χρυσές λίρες. Συνέλεξε επιπλέον ένα μεγάλο ποσό από φόρους ώστε να πληρώσει τους Βίκινγκ και να τους κρατήσει μακριά από τη Νευστρία. Η ειρήνη ανάμεσα στους Φράγκους και τους Βίκινγκ δεν κράτησε ωστόσο πολύ, ο Ροβέρτος έκλεισε ειρήνη με τον Σολομών και οι Βίκινγκς που δεν είχαν εχθρικά εδάφη να λεηλατήσουν κατέστρεψαν τη Νευστρία. Ο Κάρολος ο Φαλακρός διόρισε κατόπιν τον Ροβέρτο τον Ισχυρό ηγούμενο στο Αβαείο του Αγίου Μαρτίνου του Τουρ.
Θάνατος σε μάχη
Τα επόμενα χρόνια ο Ροβέρτος ο Ισχυρός βρέθηκε ξανά σε πόλεμο με τον Πεπίνο Β΄, υπερασπίστηκε ξανά το Οτάν από τον Λουδοβίκο τον Γερμανικό (863) και προχώρησε σε νέες εκστρατείες στη Νευστρία (865, 866). Λίγο πριν τον θάνατο του προσπάθησε να ξεκινήσει διαπραγματεύσεις με τους Βίκινγκ που λεηλατούσαν τα περίχωρα του Λε Μαν. Ο Ροβέρτος ο Ισχυρός υπερασπίστηκε ξανά τα σύνορα του βασιλείου από τις επιδρομές των Βίκινγκς και των Βρετόνων, που επιτέθηκαν ξανά υπό την ηγεσία του Σαλομόν, όμως έπεσε στη "μάχη του Μπρισάρτ" (2 Ιουλίου 866). Στη διάρκεια της μάχης παγίδευσε έναν αρχηγό των Βίκινγκς σε μια κοντινή εκκλησία. Με τη σιγουριά του νικητή έβγαλε τον οπλισμό του, αλλά οι πολεμιστές των Βίκινγκς που παραμόνευαν όταν τον είδαν άοπλο όρμηξαν και τον σκότωσαν εύκολα. . Τον Ροβέρτο τον Ισχυρό διαδέχθηκε ο μεγαλύτερος γιος του Εύδης σε ηλικία 9 ετών, η ηρωική του αντίσταση απέναντι στους Βίκινγκ του έδωσαν τον χαρακτηρισμό "Δεύτερος Μακκαβαίος"
Οικογένεια
Με τη σύζυγο του Αδελαΐδα του Τουρ κόρη του Ούγου του Τουρ απέκτησε :
Εξωτερικοί σύνδεσμοι
Κατηγορία:Οίκος των Ροβερτιδών Κατηγορία:Κόμητες της Ορλεάνης Κατηγορία:Φράγκοι ευγενείς
Μικαέλα Φωτιάδη
Η Μικαέλα Φωτιάδη (Χάαρλεμ, 26 Δεκεμβρίου 1993) είναι Ελληνίδα μοντέλο. Το 2015 εξελέγη Σταρ Ελλάς και το 2016 Μις Ευρώπη.
Πρώιμα χρόνια
Γεννήθηκε στις 26 Δεκεμβρίου 1993 στο Χάαρλεμ της Ολλανδίας από Ολλανδή μητέρα και Έλληνα πατέρα. Έχει δύο αδελφές, τις Ντανιέλλα (γενν. 1991) και Αλεξάνδρα (γενν. 1997), καθώς κι έναν αδελφό, το Μερκούριο (γενν. 2004). Όταν εκείνη ήταν εννέα ετών, εγκαταστάθηκαν οικογενειακώς στην Ελλάδα και συγκεκριμένα στην Ιεράπετρα (τόπο καταγωγής του πατέρα της).
Καριέρα
Ξεκίνησε να ασχολείται με το modeling το 2011, σε ηλικία 17 ετών, στέφθηκε Miss Young Crete στα τοπικά κρητικά καλλιστεία ενώ το 2013, Miss Tourism Planet (Μις Παγκόσμιος Τουρισμός). Έπειτα, άρχισε να εργάζεται επαγγελματικά ως μοντέλο, κάνοντας φωτογραφίσεις σε συνεργασία με το ελληνικό πρακτορείο μοντέλων Fashion Cult Models.
Το 2015, συμμετείχε ξανά στα ελληνικά καλλιστεία, καταφέρνοντας να πάρει τη πρώτη θέση και τον τίτλο της Σταρ Ελλάς. Μετά τη νίκη της, ακολούθησε η εκπροσώπηση της χώρας στο παγκόσμιο διαγωνισμό ομορφιάς Μις Υφήλιος, που έγινε στο Λας Βέγκας, φτάνοντας στη τελική 20αδα. Την ίδια χρονιά, συνεργάστηκε με τη τουρκική εταιρία εσωρούχων "25th Hour by Seda Oturan".
Το 2016, στέφθηκε Μις Ευρώπη στο Λίβανο και έπειτα ξεκίνησε τη συνεργασία της με τη λιβανέζικη εταιρία καλλυντικών "Savanah Cosmetics". Την ίδια χρονιά έκανε και τη πρώτη της εμφάνιση στη πασαρέλα του MadWalk - The Fashion Music Project, σε συνεργασία με τη σχεδιάστρια μόδας Celia Kritharioti. Το 2017, συμμετείχε ξανά στο ίδιο show, αυτή τη φορά ούσα έγκυος σε συνεργασία με την εταιρία MED Luxurious.
Προσωπική ζωή
Από το 2013 μέχρι το 2019 ήταν ζευγάρι με τον επιχειρηματία και μοντέλο, Γιάννη Μπορμπόκη, με τον οποίο απέκτησαν μαζί έναν γιο, τον Χρήστο-Μιχαήλ (γενν. 21 Ιουνίου 2017).
Εξωτερικοί σύνδεσμοι
Κατηγορία:Ελληνίδες μοντέλα Κατηγορία:Νικήτριες Σταρ Ελλάς
Μετωπιαίος λοβός
thumb|right|Λοβοί του εγκεφάλου: Ο μετωπιαίος με γαλάζιο Ο μετωπιαίος λοβός (frontal lobe) είναι μία περιοχή του εγκεφάλου των θηλαστικών. Είναι οι μεγαλύτεροι απ' όλους τους λοβούς του εγκεφάλου και σχηματίζουν τις πρόσθιες μοίρες των εγκεφαλικών ημισφαιρίων. Βρίσκονται μπροστά από τον βρεγματικό λοβό, με τον οποίο χωρίζεται από την κεντρική αύλακα και μπροστά και πάνω από τον κροταφικό λοβό, με τον οποίο χωρίζεται από την πλάγια σχισμή. Οι έξω και άνω επιφάνειές τους εκτείνονται προς τα πίσω ως τη στεφανιαία ραφή του κρανίου. Οι κάτω (βασικές) επιφάνειες επικάθονται στις κογχικές μοίρες του μετωπιαίου οστού στον πρόσθιο κρανιακό βόθρο.
Λειτουργίες
Στους μετωπιαίους λοβούς βρίσκονται ανατομικές περιοχές με σπουδαία λειτουργική σημασία:
Ακόμη, οι μετωπιαίοι λοβοί ελέγχουν τη συνείδηση που έχουμε για τις πράξεις μας, την κρίση μας για ό,τι συμβαίνει στις καθημερινές μας δραστηριότητες, τις συναισθηματικές μας αντιδράσεις, τη γλώσσα που χρησιμοποιούμε, καθώς και τη γνώση του νοήματος των λέξεων που επιλέγουμε. Προβλήματα που παρατηρούνται μετά από βλάβη είναι η απώλεια της κίνησης διαφόρων μερών του σώματος, η αδυναμία σχεδιασμού, η ύπαρξη έμμονων ιδεών, αλλαγές στην διάθεση, δυσκολία στην επίλυση προβλημάτων και ανικανότητα έκφρασης της γλώσσας. Οι ασθενείς με βλάβες στην περιοχή αυτήν παρουσιάζουν διαταραχές της προσωπικότητας, καθώς εμφανίζεται αδυναμία ανάληψης πρωτοβουλιών, απάθεια και αμέλεια για την προσωπική εμφάνιση και υγιεινή, καθώς και αντικοινωνική συμπεριφορά. Οι μετωπιαίοι λοβοί διαδραματίζουν καθοριστικό ρόλο στην επεξεργασία των πληροφοριών, άρα και στη νόηση.
Κατηγορία:Εγκέφαλος
Γιάννα Βλάχου
Η Γιάννα Βλάχου (γεννήθηκε στις 14 Μαϊου 1981) είναι Ελληνίδα πρώην διεθνής αθλήτρια πετοσφαίρισης, η οποία αγωνιζόταν ως λίμπερο.
Καριέρα
Στη συνέχεια μετεγγράφη στον Φιλαθλητικό, στον οποίο παρέμεινε για αρκετά χρόνια, ενώ στη συνέχεια μεταπήδησε στον Απόλλωνα Κερατσινίου.
Το 2006 αποκτήθηκε από τον Ολυμπιακό Πειραιώς στον οποίο παρέμεινε για τέσσερα χρόνια χωρίς ωστόσο να καταφέρει να κατακτήσει κάποιο τίτλο.
Επόμενο και τελευταίο σταθμό της καριέρας της έμελλε να αποτελέσει ο ΣΑΑΚ Ανατόλια.
·       1991-2002 Αίας Εύοσμου
·       2005-2006 Απολλώνιος Κερατσινίου
·       2006-2010 Ολυμπιακός Ο.Σ.Φ.Π
·       2010-2011 ΣΑΑΚ Ανατόλια
2016-2017 Αίας Κιλκίς
2019-2020 Ηρακλής Γέφυρας
Διεθνείς συμμετοχές
Η Γιάννα Βλάχου ήταν διεθνής με την ελληνική εθνική ομάδα πετοσφαίρισης γυναικών με την οποία έχει πραγματοποιήσει 192 συμμετοχές.
·       11η θέση Πανευρωπαϊκό Πρωτάθλημα - Βάρνα Βουλγαρία 2001
·       4η θέση Μεσογειακοί Αγώνες - Τυνησία 2001
·       3η θέση Μεσογειακοί Αγώνες Αλμερία Ισπανία 2005
·       7η θέση [null EUROPEAN LEAGUE] 2009
·       7η θέση EUROPEAN LEAGUE 2010
Διακρίσεις
ΔΙΑΚΡΙΣΕΙΣ
Με την ομάδα του Αίαντα Εύοσμου:
·       1η θέση Παγκορασίδων  1995
·       1η θέση Κορασίδων      1996
·       1η θέση Κορασίδων       1997
·       1η θέση Νεανίδων        1997
·       1η θέση Νεανίδων        1998
·       1η θέση Νεανίδων        1999
·       1η θέση πανελλήνιο 1998-Καρπενήσι
·       1η θέση  παγκόσμιο 1998- Αθήνα
Πηγές
Κατηγορία:Πετοσφαιρίστριες ΟΣΦΠ
Γκιόνγκσανγκναμ-ντο
Η επαρχία Νότιας Γκιόνγκσανγκ ή Γκιόνγκσανγκναμ-ντο (Χάνγκουλ: 경상남도) είναι μία επαρχία στη νοτιοανατολική άκρη της Νότιας Κορέας. Ο πληθυσμός της είναι 3.344.403 κάτοικοι, σύμφωνα με την απογραφή του 2014. Η έκτασή της είναι 10.533 χλμ2. Η πρωτεύουσα της είναι η πόλη Τσανγουόν. Οι άλλες κυριότερες πόλεις της επαρχίας είναι Τζίντζου, Γιάνγκσαν, και Γκότζε.
Άννα του Μεκλεμβούργου-Σβερίν
Η Άννα, γερμ.: anne von Mecklenburg-Schwerin (14 Σεπτεμβρίου 1485, Πλάου αμ Ζέε - 12 Μαΐου 1525, Ρέντελχαϊμ) από τον Οίκο του Μεκλεμβούργου ήταν κόρη του δούκα του Μεκλεμβούργου και με τον γάμο της έγινε λαντγκραβίνα της Έσσης.
Βιογραφία
Ήταν κόρη του Μάγκους Β΄ δούκα του Μεκλεμβούργου (1441-1503) και της Σοφίας (π. 1460-1504), κόρης του Έρικ Β΄ δούκα της Πομερανίας.
«Ο ιστορικός πρέπει να δώσει στη λαντγκραβίνα μία εξέχουσα θέση στην ιστορία της Έσσης», έγραφε ο ιστορικός Χανς Γκλάγκαου το 1899. Η Άννα, γεννημένη ως δούκισσα του Μεκλεμβούργου, θα άξιζε μια ιστορική-κριτική βιογραφία. Μέχρι στιγμής ωστόσο δεν έχει προκύψει μία επαρκής αναπαράσταση της προσωπικότητας και της ζωής της λαντγκαβίνας.
Το 1500 η Άννα παντρεύτηκε τον Γουλιέλμο Β΄ λάντγκραβο της Έσσης (1469-1509). Ήταν η δεύτερη σύζυγός του. Λόγω του πρώιμου τέλους του Γουλιέλμου Γ΄ λανγκράβου της Άνω Έσσης (1471–1500) και της τρέλας του Γουλιέλμου Α΄ επιτρόπου της Κάτω Έσσης (1466–1515), όλη η Έσση, συμπεριλαμβανομένης της κομητείας του Κάτσενελνμπογκεν, επανενώθηκε το 1500 υπό τον Γουλιέλμο Β΄. Αλλά αυτός αρρώστησε το 1504 -πιθανώς από σύφιλη- και ήταν ανίκανος να κυβερνά τα επόμενα χρόνια.
Στην πρώτη του διαθήκη (με ημερομηνία 1506) διόρισε ένα Συμβούλιο πέντε κηδεμόνων για τα παιδιά του, την Ελισάβετ (1502-1557) και τον Φίλιππο Α΄ (1504–1567), καθώς και για τον αδελφό του Γουλιέλμο Α΄, για τη σύζυγο τού αδελφού του Άννα του Μπράουνσβαϊγκ και για τη δική του σύζυγο.
Ωστόσο στη δεύτερη διαθήκη του (με ημερομηνία 1508), αποφάσισε ότι η Άννα θα ήταν επίτροπος (μετά από τον θείο του Χέρμαν της Κολωνίας, που όμως απεβίωσε τον Σεπτέμβριο του 1508) και διόρισε δύο συμβούλους για να τη βοηθήσουν. Όμως η διεκδίκηση της επιτροπείας από την Άννα προς το Συμβούλιο δεν αναγνωρίστηκε από τη Συνέλευση ευγενών του λαντγκαρβάτου της Έσσης, ούτε από τη Σαξονία. Τον Ιούλιο του 1509 έγινε μία συζήτηση μεταξύ της Άννας και της Συνέλευσης ευγενών της Έσσης, που υποστηρίχθηκαν από τους πρίγκιπες της Σαξονίας. Η δεύτερη διαθήκη δεν αναγνωρίστηκε. Κατά τη διάρκεια αυτής της περιόδου η Άννα έζησε στην ιδιοκτησία χηρείας της (wittum) στο Γκήσεν με την κόρη της Eλισάβετ, ενώ ο γιος της Φίλιππος Α΄ παρέμεινε υπό την επίβλεψη του Λούντβιχ φον Μπόυνεμπουργκ στο Λένγκσφελντ του Κάσσελ. Η Άννα εξαρτιόταν οικονομικά από το Συμβούλιο και δεν έλαβε πολλά χρήματα. Αυτό είναι εμφανές, μεταξύ άλλων, από ένα περιστατικό το 1512. Εκείνο το έτος η αδελφή της Άννας, η Αικατερίνη, παντρεύτηκε τον Ερρίκο Δ΄ μετέπειτα δούκα της Σαξονίας. Με την ευκαιρία αυτή η Άννα ήθελε να συστήσει την κόρη της Ελισάβετ στη Σαξονική Αυλή, όπως το είχε υποσχεθεί σε πολύ μικρή ηλικία στον Ιωάννη, τον μεγαλύτερο γιο του Γεωργίου δούκα της Σαξονίας (μεγαλύτερου αδελφού του Ερρίκου Δ΄). Η Άννα ζήτησε από το συμβούλιο κάποια δαμασκηνά υφάσματα για το κατάλληλο φόρεμα, αλλά το αίτημα απορρίφθηκε. Στη συνέχεια η Άννα αποφάσισε να μην πάει την κόρη της στη Δρέσδη, λόγω των «άθλιων ρούχων» της.
Τα πράγματα άλλαξαν το 1514: η Άννα ήρθε στην εξουσία με την υποστήριξη πολλών ευγενών και πόλεων. Δεν αναγνωρίστηκε ποτέ επίσημα ως επίτροπος, αλλά κυβέρνησε ακόμη και μετά το 1519, τη χρονιά που ο γιος της Φίλιππος Α΄ ανακηρύχθηκε ενήλικος από τον αυτοκράτορα Μαξιμιλιανό Α΄ των Αψβούργων.
Γνωρίζουμε πολύ λίγα για τα τελευταία χρόνια της ζωής της. Το 1519 παντρεύτηκε για δεύτερη φορά, με τον 23χρονο Όθωνα κόμη του Ζολμς-Λάουμπαχ, ο οποίος απεβίωσε τρία χρόνια αργότερα.
Οικογένεια
Η Άννα παντρεύτηκε για πρώτη φορά στις 20 Οκτωβρίου 1500 στο Κάσσελ τον Γουλιέλμο Β΄ λάντγκραβο της Έσσης (1469-1509) με τον οποίο είχε τα ακόλουθα παιδιά:
Στις 7 Σεπτεμβρίου 1519 έκανε δεύτερο γάμο, με τον Όθωνα κόμη του Ζολμς-Λάουμπαχ (1496–1522) και είχε τέκνα:
Σημασία
Η ζωή της Άννας της Έσσης είναι ενδιαφέρουσα από την άποψη της θεολογικής ιστορίας, επειδή επηρέασε άμεσα την εποχή πριν από την εισαγωγή της Μεταρρύθμισης στην Έσση από τον Φίλιππο Α΄ το 1527. Ο σύζυγός της είχε διατάξει μεταρρυθμίσεις σε όλα τα μοναστήρια της Έσσης με τη διαθήκη του. Η Άννα προσπάθησε να εφαρμόσει αυτές τις μεταρρυθμίσεις σε ορισμένα μέρη, αλλά οι μεταρρυθμίσεις επέτυχαν μόνο κατά τη διάρκεια της κυριαρχίας τού Φιλίππου Α΄, αν και τις εφάρμοσε με τον δικό του τρόπο. Θα ήταν πολύ σημαντικό για τους ιστορικούς της εκκλησίας να διερευνήσουν την επιρροή της Άννας στην εκκλησιαστική πολιτική και την εκκλησία της Έσσης κατά τη Μεταρρύθμιση στην Έσση και αλλού. Η ίδια εργάστηκε ακούραστα για τα μοναστήρια και τον Καθολικισμό, προκαλώντας διαφωνίες με τον γιο της.
Το θέμα είναι σημαντικό, διότι πρόκειται για μία περίοδο στην ιστορία της Έσσης που δεν έχει μελετηθεί πολύ στο παρελθόν: να μελετηθεί η Έσση τον ύστερο Μεσαίωνα, λίγο πριν από τη Μεταρρύθμιση, από την προοπτική μίας εξέχουσας γυναίκας επιτρόπου. Οι χαοτικές συνθήκες στην Έσση κατά τη διάρκεια των ετών 1509–1518 προκλήθηκαν από το γεγονός ότι δεν υπήρχε νόμιμος κυβερνήτης και η εξουσία ασκήθηκε από μία γυναίκα.
Επίσης ενδιαφέρουσες σε αυτό το πλαίσιο είναι οι πολιτικές λεπτομέρειες των συγκρούσεων μεταξύ διαφορετικών ομάδων συμφερόντων: η Συνέλευση ευγενών, η Άννα και ο γιος της Φίλιππος Α΄, οι σύμβουλοι που διορίστηκαν από τη διαθήκη του Γουλιέλμου Β΄, ο αυτοκράτορας και οι πρίγκιπες της Σαξονίας.
Βιβλιογραφικές αναφορές
Στη λογοτεχνία:
Παραπομπές
Κατηγορία:Οίκος του Μεκλεμβούργου
Βαλκανικό κύπελλο συλλόγων 1967-68
Το Βαλκανικό Κύπελλο Συλλόγων 1967-68 ήταν το 6ο Βαλκανικό Κύπελλο συλλόγων ποδοσφαίρου, μια ποδοσφαιρική διοργάνωση στην οποία μετείχαν οκτώ σύλλογοι βαλκανικών κρατών. Διεξήχθη σε δύο ομίλους με βαθμολογία και οι νικητές αγωνίστηκαν σε διπλό τελικό. Το Κύπελλο κατέκτησε η Μπερόε Στάρα Ζαγόρα από τη Βουλγαρία, η πρώτη βουλγαρική ομάδα που κατάφερε κάτι τέτοιο. Στον τελικό αντιμετώπισε την, επίσης βουλγαρική, Σπάρτακ Σόφιας. Η διοργάνωση ξεκίνησε το Δεκέμβριο του 1967 και ολοκληρώθηκε το Νοέμβριο του 1968.
Εξωτερικοί σύνδεσμοι
Κατηγορία:Βαλκανικό κύπελλο συλλόγων ποδοσφαίρου Κατηγορία:Ποδόσφαιρο το 1967 Κατηγορία:Ποδόσφαιρο το 1968
Πόλις Α.Σ. Καλλιθέας
Ο Αθλητικός Σύλλογος Καλλιθέας «Πόλις» είναι ελληνικό αθλητικό σωματείο που δραστηριοποιείται στην περιοχή της Καλλιθέας, στην Αθήνα, όπου και βρίσκεται η έδρα της, το Κλειστό Γυμναστήριο Εθνικής Αντίστασης. Επίσημο έτος ίδρυσής του είναι το 2002 και αγωνίζεται με χρώματα το πράσινο και το μαύρο. Διατηρεί τμήματα καλαθοσφαίρισης όλων των ηλικιακών ομάδων. Πλέον από την αγωνιστική περίοδο 2018-2019 και έπειτα διατηρεί κ τμήμα βόλλευ αντρών που αγωνίζεται στην Β Εθνική κατηγορία.
Ιστορική αναδρομή
Η ομάδα Πόλις Καλλιθέας ιδρύθηκε στις 7 Ιανουαρίου 2002 από μία ομάδα Αστυνομικών, που αρχικά αποφάσισε να ασχοληθεί ερασιτεχνικά στο Εργασιακό Πρωτάθλημα του Ε.Κ.Α. (2001-2003).
Πορεία στα Πρωταθλήματα της Ε.Σ.ΚΑ.Ν.Α. (2003-2011)
Το 2003 δήλωσε συμμετοχή στο Πρωτάθλημα της Δ' Κατηγορίας Ανδρών που διοργανώνει η Ε.Σ.ΚΑ.Ν.Α. Δύο χρόνια μετά, το 2004-05, κατέκτησε την κορυφή του βαθμολογικού πίνακα της κατηγορίας λαμβάνοντας το δικαίωμα ανόδου. Ακολούθησε μια διετία στη Γ' Κατηγορία Ανδρών της Ένωσης με την άνοδο να επέρχεται την περίοδο 2006-07 όταν ο σύλλογος κατετάγη 3ος στο τέλος της χρονιάς. Αξιοσημείωτα μια διετία μετά ο σύλλογος κατέκτησε και την κορυφή της Β' Κατηγορίας για την περίοδο 2008-09, ανεβαίνοντας στην κορυφαία τοπική κατηγορία. Για τέταρτη συνεχόμενη φορά, η άνοδος του συλλόγου επετεύχθη μετά την πάροδο διετίας, το 2010-11, οπότε και η ομάδα της Καλλιθέας κατέκτησε το Πρωτάθλημα της Α' Κατηγορίας Ανδρών της Ε.Σ.ΚΑ.Ν.Α.
Άνοδος στις Εθνικές Κατηγορίες (2011-σήμερα)
Την αγωνιστική περίοδο 2011-12 η ομάδα πραγματοποίησε το ντεμπούτο της στη Γ' Εθνική Κατηγορία, ολοκληρώνοντας τις αγωνιστικές της υποχρεώσεις στην 5η θέση της βαθμολογίας ως πρωτοπόρος τριπλής ισοβαθμίας, με συγκομιδή 11 νίκες και 11 ήττες. Την επόμενη χρονιά, 2012-13, πραγματοποίησε νέα υπέρβαση κατακτώντας το Πρωτάθλημα του 1ου Ομίλου Νότου της Γ' Εθνικής με ισοζύγιο 19 νίκες και 3 ήττες. Η κατάκτηση του Πρωταθλήματος είχε σαν άμεσο επακόλουθο και την άνοδο της ομάδας στη Β' Εθνική. Κατά την περίοδο 2013-14, o Πόλις Α.Σ. Καλλιθέας διαγωνίστηκε στο Πρωτάθλημα της Β' Εθνικής Κατηγορίας που διοργάνωσε η Ελληνική Ομοσπονδία Καλαθοσφαίρισης και συγκεκριμένα στον Όμιλο Νότου. Έχοντας συγκεντρώσει μόλις 1 νίκη και 25 ήττες, κατέλαβε τη 14η και τελευταία θέση της τελικής βαθμολογίας γνωρίζοντας τον υποβιβασμό. .
Τρέχουσα αγωνιστική περίοδος
Κατά την τρέχουσα αγωνιστική περίοδο, 2014-2015 αγωνίστηκε στη Γ'Εθνική και κατετάγη 5ος χάνοντας για ενα βαθμό τις θέσεις για τα μπαράζ που οδηγούσανε στη Β'Εθνική.
Έδρα του συλλόγου είναι το Κλειστό Γυμναστήριο Εθνικής Αντίστασης.Καθήκοντα πρώτου προπονητή διατηρεί από το Μάιο του 2015 ο Γιώργος Σίμος με συνεργάτη το Βασίλη Συγλέτο. Το ρόστερ του Πόλις για την αγωνιστική περίοδο 2015-16 συνθέτουν οι παρακάτω αθλητές:
Παραπομπές
Κατηγορία:Αθλητικοί σύλλογοι Αθήνας Κατηγορία:Δήμος Καλλιθέας Κατηγορία:Ελληνικοί σύλλογοι καλαθοσφαίρισης Κατηγορία:Ελληνικοί σύλλογοι πετοσφαίρισης Κατηγορία:Σωματεία Ε.Σ.ΚΑ.Ν.Α. Κατηγορία:Σωματεία Ε.Σ.ΠΕ.Δ.Α. Κατηγορία:Ιδρύσεις αθλητικών συλλόγων το 2002 Κατηγορία:Ιδρύσεις ομάδων καλαθοσφαίρισης το 2002
Ανδόρρα
Το Πριγκηπάτο της Ανδόρρας (καταλανικά: Principat d'Andorra, γαλλικά: Principauté d'Andorre, ισπανικά: Principado de Andorra) είναι πολύ μικρό περίκλειστο κράτος, που βρίσκεται στη νοτιοδυτική Ευρώπη, στα ανατολικά Πυρηναία, μεταξύ Γαλλίας και Ισπανίας. Έχει έκταση 468 τ.χλμ. και πληθυσμό 83.523 σύμφωνα με επίσημη εκτίμηση για το 2023. Το συνολικό μήκος της χώρας είναι 40 χλμ. Εκτός της πρωτεύουσας, Ανδόρρα λα Βέλια, περιλαμβάνει και 7 χωριά. Το κράτος ονομάζεται και Πριγκιπάτο των Κοιλάδων της Ανδόρρας.
Γεωγραφία και κλίμα
thumb|right|200px|Χάρτης της Ανδόρρας thumb|left|Όρη της Ανδόρρας Εξαιτίας της θέσης της στα ανατολικά Πυρηναία, η Ανδόρρα αποτελείται κυρίως από όρη με μέσο υψόμετρο 1.996 μ. Το μεγαλύτερο σε ύψος βουνό είναι το Κόμα Πεδρόσα (Coma Pedrosa) στα 2.946 μ. Το χαμηλότερο σημείο είναι 870 μ. στο σημείο που ενώνονται τρεις στενές κοιλάδες σε σχήμα Υ, στον ποταμό Βαλίρα.
Κλίμα
thumb|left|Δορυφορική φωτογραφία της Ανδόρρας Το εύκρατο κλίμα του κρατιδίου είναι παρόμοιο με εκείνο των όμορων χωρών του. Έτσι, εξαιτίας του μεγάλου υψομέτρου οι χειμώνες χαρακτηρίζονται από συχνές χιονοπτώσεις κατά μέσο όρο και παρατηρείται σχετική δροσιά το καλοκαίρι.Οι βροχοπτώσεις κατά μέσο όρο είναι της τάξης των 808 mm και η μέση θερμοκρασία κυμαίνεται από -1 ως 6 βαθμούς Κελσίου τον Ιανουάριο σε 12 με 26 βαθμούς Κελσίου τον Ιούλιο.
Χλωρίδα
thumb|left|Λουλούδια της Ανδόρρας Φυτογεωγραφικά η χώρα ανήκει στην ευρωπαϊκή κυκλοβόρεια ατλαντική περιοχή. Σύμφωνα με το WWF, το έδαφος της Ανδόρρας ανήκει στην οικολογική ζώνη των κωνοφόρων και των μικτών δασών των Πυρηναίων. Τα δάση της αποτελούνται από πεύκα, ελάτες, βελανιδιές και άλλα δέντρα.
Δημογραφία
Ο πληθυσμός της χώρας είναι 83.523 κάτοικοι το 2023 (206η στον κόσμο). Στο κρατίδιο ζουν Ισπανοί, Γάλλοι, Πορτογάλοι, Βρετανοί και Ιταλοί, σε ποσοστό 67,7%. Οι Ανδορρανοί αποτελούν μειονότητα στην ίδια τους τη χώρα, με 33% του συνολικού πληθυσμού. Ο ρυθμός αύξησης του πληθυσμού είναι -0,1% (εκτίμηση 2021) με τον ρυθμό γεννήσεων να είναι 6,91 γεννήσεις/1000 κατοίκους και θανάτων 7,86 θάνατοι/1000 κατοίκους πληθυσμού (εκτίμηση 2021).
Θρησκεία
thumb|right|Ναός στην Ανδόρρα Ο πληθυσμός πρεσβεύει κυρίως το Ρωμαιοκαθολικό δόγμα. Η προστάτιδά τους είναι η Θεοτόκος του Μεριτσέλ (Mare de Déu de Meritxell). Στις 8 Σεπτεμβρίου είναι εθνική εορτή, καθώς τιμάται η μνήμη της.
Μακροζωία
thumb|left|Πάρκο στο κρατίδιο Σύμφωνα με αμερικανική έρευνα του 2007, η Ανδόρρα κατέχει το ρεκόρ μακροζωίας διεθνώς. Σύμφωνα με εκτιμήσεις για το 2021, το μέσο προσδόκιμο ζωής στη χώρα είναι 83,23 χρόνια (στους άνδρες 80,99 και στις γυναίκες 85,6).
Διοικητική διαίρεση
thumb|right|Χάρτης με τη διοικητική διαίρεση της Ανδόρρας Το κρατίδιο διαιρείται σε 7 ενορίες. Αυτές είναι:
Οικονομία
thumb|left|Το Μουσείο Καπνού στη Σαν Χουλιά ντε Λορία Η οικονομία της βασίζεται κυρίως στον τουρισμό και αποτελεί οικονομικό κέντρο χάρη στις φορολογικές απαλλαγές. Το 1982 το Πριγκιπάτο επισκέφθηκαν, διερχόμενοι, περισσότεροι από 6 εκατομ. τουρίστες, αριθμός που ανέρχεται σε περισσότερο από 11,5 εκατομμύρια (εκτ. 2009). Επίσης οι κάτοικοι ασχολούνται με την καλλιέργεια πατάτας και καπνού. Καλλιεργούνται ακόμα κριθάρι και σίκαλη. Παράγεται επίσης ξυλεία και μόλυβδος. Οι εξαγωγές περιλαμβάνουν τσιγάρα, πούρα, έπιπλα, μεταλλικό νερό και γραμματόσημα. Η παραγωγή ηλεκτρισμού το 1984 ήταν 140 εκατομμύρια kwh και εισήγαγε ακόμη 200 εκατομμύρια kwh. Νόμισμα της χώρας είναι το ευρώ.
Διακυβέρνηση
Αρχηγός Κράτους είναι από κοινού, ο εκάστοτε Πρόεδρος της Γαλλίας και ο επίσκοπος του Ουρζέλ. Έτσι, Αρχηγοί Κράτους (συνηγεμόνες) είναι σήμερα ο Εμμανυέλ Μακρόν και ο επίσκοπος του Ουρζέλ, Ζουάν Ενρίκ Βίβες Σισίλια. Ο Πρόεδρος της Γαλλίας εκπροσωπείται διά του προσωπικού του αντιπροσώπου στη συνηγεμονία. Στο αξίωμα αυτό υπηρετεί από τo 2017 ο Πατρίκ Στρζοντά. Αντιπρόσωπος του επισκόπου είναι ο Ζοζέπ Μαρία Μαουρί Πριόρ, από τον Ιούλιο του 2012. Την εκτελεστική εξουσία ασκεί ο αρχηγός κυβερνήσεως Ζαβιέρ Εσπότ Ζαμόρα (από το 2019). Το τελευταίο Σύνταγμα της χώρας εγκρίθηκε σε δημοψήφισμα, το 1993. Το Κοινοβούλιο (Γενικό Συμβούλιο) αποτελείται από 28 μέλη, των οποίων η θητεία διαρκεί 4 έτη και ο πρόεδρός του (σήμερα ο Βισένς Ματέου Ζαμόρα, ανέλαβε καθήκοντα στις 28 Απριλίου 2011) καλείται Σύνδικος (Síndic General de les Valls d'Andorra). Δικαίωμα ψήφου έχουν όσες και όσοι είναι ηλικίας 18 ετών και άνω.
Άμυνα
Η Ισπανία και η Γαλλία έχουν την ευθύνη για την άμυνα της Ανδόρρας. Σήμερα έχει πολύ μικρή στρατιωτική δύναμη, 700 περίπου αντρών, η οποία χρησιμοποιείται μόνο για εθιμοτυπικούς λόγους.
Εκπαίδευση
Ο αλφαβητισμός είναι της τάξης του 100%. Το 1986 στα σχολεία του κράτους φοιτούσαν 3.490 μαθητές και μαθήτριες πρωτοβάθμιας, 3.113 δευτεροβάθμιας, 170 τεχνολογίας και 46 ειδικών σχολών. Η χώρα διαθέτει δημόσιο πανεπιστήμιο (Universitat d'Andorra) από το 1997. Αποτελείται από νοσηλευτική σχολή, μία σχολή επιστημών πληροφορικής και ένα κέντρο για σπουδές εξ αποστάσεως. Είναι μέλος της Ένωσης Ευρωπαϊκών Πανεπιστημίων.
Μουσική
thumb|Η Ανδόρα στο διαγωνισμό τραγουδιού της Γιουροβίζιον, το 2007, με το συγκρότημα Anonymous Στη χώρα διοργανώνονται μουσικά φεστιβάλ και παρουσιάζονται παραδοσιακοί χοροί, όπως οι «κοντραπάς» (contrapàs) και «μαράτσα» (marratxa). Σημαντικός χορός, τυπικός της Καταλονίας, είναι και η σαρδάνα (sardana). Επίσης, στο Εσκάλντες-Ενγκορδάν χορεύεται και ο «χορός της Αγίας Άννας». Στην Κάβρα δε Αντόρα δραστηριοποιείται και Ορχήστρα Νέων. Από το 2004 μεχρι το 2009 η χώρα συμμετείχε στον ευρωπαϊκό διαγωνισμό τραγουδιού της Eurovision.
Αθλητισμός
Η Ανδόρρα είναι δημοφιλής τόπος για χειμερινά αθλήματα, εξαιτίας των ορέων της. Ωστόσο, το ποδόσφαιρο είναι επίσης σημαντικό άθλημα για το μικρό κράτος. Η εθνική της ποδοσφαιρική ομοσπονδία (Federació Andorrana de Fútbol) ιδρύθηκε το 1994. Είναι μέλος της FIFA από το 1996. Έχει επίσης εθνική ομάδα ανδρών (εθνικά χρώματα είναι το κόκκινο, το μπλε και το κίτρινο), η οποία τον Απρίλιο του 2009 ήταν 195η στην παγκόσμια κατάταξη.
Σημαντικότερη, είναι η παρουσία της Ανδόρρας στο άθλημα του Ράγκμπι γιούνιον. Στην Ευρώπη (FIRA - AER) η εθνική ομάδα της Ανδόρρας αγωνίζεται στην τέταρτη (από επτά υπάρχουσες) τη τάξει κατηγορία (ENC 2B). Διεθνώς, το IRB (Διεθνές Συμβούλιο Ράγκμπυ) την κατατάσσει 58η μεταξύ 93 χωρών.
Στην Ανδόρρα επίσης εδρεύει η ομάδα μπάσκετ ΜΚ Ανδόρρα η οποία συμμετέχει στο ισπανικό πρωτάθλημα.
Διεθνείς σχέσεις
Στην Ανδόρρα υπάρχουν πολλές πρεσβείες και προξενεία από χώρες που εκπροσωπούνται άμεσα σε αυτήν.
Εξωτερικοί σύνδεσμοι
Κατηγορία:Ευρωπαϊκά κράτη Κατηγορία:Περίκλειστα κράτη Κατηγορία:Πριγκιπάτα
Υπερίτης (πίνακας)
Η Υπερίτης (Ολλανδικά: Yperiet) είναι πίνακας ζωγραφικής του Βέλγου ζωγράφου Γιαν Τένινκ (Jan Theuninck, που δημιουργήθηκε το 2004.
Αυτός ο πίνακας περιγράφει την απανθρωπιά και την απόγνωση του χημικού πολέμου. Το όνομα αναφέρεται στο χημικό όπλο Υπερίτης ή αέριο μουστάρδας, το οποίο ήταν ένα ιδιαίτερα τοξικό όπλο που η χρήση του ήταν διαδεδομένη στον Πρώτο Παγκόσμιο Πόλεμο, και προκαλούσε στα θύματα εγκαύματα.
Ο πίνακας έχει διαστάσεις 70 x 100 εκατοστά και χρησιμοποιεί ακρυλικά χρώματα πάνω σε καμβά, με το στυλ του να είναι μινιμαλιστικό. Τον πίνακα συνοδεύει και ένα ποίημα του Θέουνίνκ, με τον ίδιο τίτλο.
Εξωτερικοί σύνδεσμοι
Κατηγορία:Πίνακες του Μουσείου του Λούβρου
Telemóveis
Το Telemóveis είναι τραγούδι από τον Πορτογάλο τραγουδιστή Κόναν Οσίρις. Το τραγούδι εκπροσώπησε την στον  στο Τελ Αβίβ του Ισραήλ αλλά απέτυχε να προκριθεί στον τελικό του διαγωνισμού.
Παραπομπές
Κατηγορία:Τραγούδια στον διαγωνισμό τραγουδιού της Eurovision Κατηγορία:Διαγωνισμός Τραγουδιού Eurovision 2019
Βρεγματικός λοβός
thumb|right|Λοβοί του εγκεφάλου: Ο βρεγματικός με κίτρινο. Οι βρεγματικοί λοβοί  (αριστερός και δεξιός) του εγκεφάλου βρίσκονται στο οπίσθιο μέρος της κεντρικής Αύλακα Ρόλαντ, άνωθεν των κροταφικών λοβών και των ινιακών. Οι βρεγματικοί λοβοί έχουν ρόλο, μεταξύ άλλων, απαρτίωσης απτικών πληροφοριών,αίσθηση πόνου και θερμοκρασίας καθώς και άλλων αισθητικών τροπικοτήτων(modalities) όπως οπτικές, ακουστικές, αιθουσιαίες, δερματικές. Επίσης για ανώτερες διεργασίες όπως για τον χωρικό προσανατολισμό την ιδιοδεκτικότητα, για κάποιες πτυχές του λόγου. Υπάρχουν αρκετοί τρόποι διαχωρισμοί και ανάλυσης των βρεγματικών λοβών, στην προκειμένη θα αναλυθουν σε δύο υπο τμήματα, των ανώτερο βρεγματικό που βρίσκεται ο πρωτοταγής σωματαισθητικός φλοιός και τον κατώτερο με της ανώτερες λειτουργίες όπου τα όρια του με τον ινιακό είναι σχετικά ασαφή.
Εξωτερικοί σύνδεσμοι
J. Graham Beaumont. Introduction to Neuropsychology Κατηγορία:Εγκέφαλος
Μήτοκος Α΄
Ο Μήτοκος ή Μήδοκος ή Αμάδοκος ή Μηδικός ήταν βασιλιάς των Οδρυσών και της Θράκης, 405 - 390 π.Χ..
Βίος
Ήταν γιος του Σπαράδοκου και αδελφός των Σεύθη και του Μαισάδη. Διαδέχτηκε τον αδελφό του Μαισάδη μετά από στάση και βασίλεψε σε τμήμα του βασιλείου των Οδρυσών που ήταν διαιρεμένο, στο άλλο τμήμα βασίλευε ο Τήρης Β΄. Κατά άλλους εκτός από τον Τήρη Β΄ συμβασίλεψε και με τον αδελφό του Μαισάδη. Με το όνομα Μήδοκος αναφέρεται μόνο από τον Ξενοφώντα. Γιος και διάδοχος του ήταν ο Ευρύζελμις.
Παραπομπές
Κατηγορία:Βασιλείς των Οδρυσών
Γκιόνγκσανγκμπουκ-ντο
Η επαρχία Βόρειας Γκιόνγκσανγκ ή Γκιόνγκσανγκμπουκ-ντο (Χάνγκουλ: 경상북도, Gyeongsangbuk-do) είναι μία επαρχία στο βορειοανατολικό μέρος της Νότιας Κορέας. Ο πληθυσμός της είναι 2.700.328 κάτοικοι, σύμφωνα με την απογραφή του 2014. Η έκτασή της είναι 19.030 χλμ2. Η πρωτεύουσα της είναι η πόλη Άντονγκ. Οι άλλες κυριότερες πόλεις της επαρχίας είναι Πόχανγκ, Γκούμι, και Γκιόνγκτζου.
Κατηγορία:Επαρχίες της Νότιας Κορέας
Αλσούπολη
thumb|right|280px|Το Παναιτώλιο, πίσω (ανατολική) όψη
Η Αλσούπολη είναι γνωστή συνοικία της Νέας Ιωνίας στα όρια με το Μαρούσι και την Φιλοθέη.
Χαρακτηριστικά
Η Αλσούπολη ήταν πάντοτε συνοικία του Δήμου Νέας Ιωνίας με κυκλικό ρυμοτομικό σχεδιασμό και είναι μια αρκετά ήσυχη και προσεγμένη περιοχή, πλούσια σε πράσινο και πεζόδρομους σε αντίθεση με την γειτονική Καλογρέζα που είναι πυκνοκατοικημένη με έντονη κίνηση. Τα δυο βασικότερα αξιοθέατα της συνοικίας είναι το πάρκο Αλσούπολης από το οποίο πήρε το όνομα και η πλατεία Παναιτωλίου σε πολύ μικρή απόσταση μεταξύ τους, η εμπορική κίνηση στην Αλσούπολη είναι μικρή υπάρχουν καταστήματα αλλά σχετικά λίγα μόνο για τα απαραίτητα.
Η Οδός Λαυρίου το όριο της Νέας Ιωνίας με το Μαρούσι είναι ένας φαρδύς δρόμος με μεγάλη νησίδα στο μέσο της οποίας περνούσε η παράκαμψη του σημερινού ηλεκτρικού σιδηροδρόμου από το Ηράκλειο Αττικής στο Λαύριο μέσω του Γέρακα, της Κάντζας και των πόλεων των Μεσογείων. Ο σιδηρόδρομος χρησιμοποιήθηκε στην κατοχή από τους Γερμανούς για να εκμεταλλευτούν τα μεταλλεία της Καλογρέζας τα οποία στην συνέχεια εξαντλήθηκαν, το 1963 η σιδηροδρομική γραμμή καταργήθηκε οριστικά προκειμένου να οικοδομηθεί η περιοχή πολεοδομικά. Τα ίχνη της σιδηροδρομικής γραμμής πάνω στην Λεωφόρο Λαυρίου στα σύνορα με την Νέα Φιλοθέη υπάρχουν ακόμα και σήμερα στα υπόλοιπα τμήματα καταστράφηκε μετά το 2004 προκειμένου να κατασκευαστούν τα Ολυμπιακά έργα.
Ετυμολογία
Εποικίστηκε την δεκαετία του 1920 από Μικρασιάτες πρόσφυγες ταυτόχρονα με τις υπόλοιπες συνοικίες της Νέας Ιωνίας, το όνομα Αλσούπολη το πήρε από το μεγάλο πευκόφυτο τετραγωνικό άλσος 40 περίπου στρεμμάτων στο κέντρο της συνοικίας το οποίο σώζεται σε δασική μορφή μέχρι και σήμερα. Στο άλσος Αλσούπολης διακρίνεται σε επιβλητική μορφή ο Ιερός Ναός Μεταμορφώσεως Σωτήρος πολιούχου της συνοικίας, έδρα της ενορίας Αλσούπολης που ανήκει στην Ιερά Μητρόπολη Νέας Ιωνίας και Φιλαδέλφειας - Δ' Αρχιερατική Περιφέρεια. Ο πρώτος ξύλινος ναός ανεγέρθη το 1958, ο σημερινός ναός θεμελιώθηκε το 1978 και εγκαινιάστηκε στις 18 Οκτωβρίου/1987 από τον Μητροπολίτη Νέας Ιωνίας και Φιλαδέλφειας Τιμόθεο. Η εκκλησία του Αγίου Χαραλάμπους βρίσκεται μέσα στο πάρκο στην βόρεια πλευρά του Ιερού Ναού Μεταμορφώσεως Σωτήρος, ανεγέρθη το 1957 την ίδια εποχή με τον πρώτο ναό του Σωτήρος και λειτούργησε για πρώτη φορά το 1980. Στο μεγάλο πευκόφυτο πάρκο υπάρχουν πολλοί ελεύθεροι χώροι, παιδικές χαρές και γήπεδα, περιβάλλεται από τους δρόμους Ρούμελης - Ρόδων - Δωδεκανήσου και Τήνου.
Το Παναιτώλιο
Το 1930 ελάχιστα μέτρα βόρεια από το άλσος κτίστηκε το Παναιτώλιο, ένα ιστορικό κτίριο στο κέντρο της πλατείας Παναιτωλίου που θεωρείται το κέντρο της συνοικίας. Το Παναιτώλιο λειτούργησε αρχικά σαν καζίνο και ξενοδοχείο με το όνομα "Τα Πεύκα". Στον Β' Παγκόσμιο πόλεμο χρησιμοποιήθηκε σαν αρχηγείο των Γερμανών, οι οποίοι είχαν στην εκμετάλλευση τους τα διπλανά ορυχεία της Καλογρέζας. Μετά τον πόλεμο το αγόρασε ο γιατρός Νικολακόπουλος που το ονόμασε Παναιτώλιο προς τιμή του τόπου καταγωγής του, από το 1997 λειτουργεί ως πολιτιστικό κέντρο του δήμου Νέας Ιωνίας. Η πλατεία του Παναιτωλίου είναι το κέντρο της Αλσούπολη κυκλικού και ελαφρά παραμετρικού σχήματος με διάμετρο 150 μέτρα, από εκεί ξεκινούν οι δρόμοι για Καλογρέζας, Φιλοθέη και Μαρούσι, η Οδός Κασταμονής που οδηγεί από την πλατεία στην Καλογρέζα είναι ο πιο εμπορικός δρόμος της συνοικίας. Η σύγχρονη συνοικία της Αλσούπολης κτίσθηκε στο μεγαλύτερο τμήμα της γύρω από τους 3 κυκλικούς δρόμους περιμετρικά από την πλατεία Παναιτωλίου.
Πηγές
Κατηγορία:Συνοικίες δήμου Νέας Ιωνίας
Κάστρο Τεριόλο
Το Κάστρο Τεριόλο είναι κάστρο της Φραγκοκρατίας στην σημερινή Αχαΐα και στο χωριό Ριόλος. Αναφέρεται ότι ήταν μικρό φρούριο, σήμερα διασώζονται ελάχιστα ερείπια του.
Το κάστρο χτίστηκε τον 13ο αιώνα από τους Φράγκους του Πριγκιπάτου της Αχαΐας και οφείλη το όνομα του, εκ παραφθοράς στα Γαλλικά, στο χωριό Ριόλος που προυπήρχε και λεγόταν και "Οριόλος". Η περιοχή του Ριόλου και το κάστρο χρησιμοποιήθηκε επί Φραγκοκρατίας σαν θέρετρο, το χρησιμοποιούσαν σαν θέρετρο συχνά ο Φλωρέντιος και η Ισαβέλλα Α΄ της Αχαΐας.
Ήταν ένα από τα φέουδα του Φερδινάρδου της Μαγιόρκας που πιθανότατα ανήκε στη Βαρωνία της Άκοβας που ήταν βαρώνος ο Φερδινάνδος. Κατά τον πόλεμο διαδοχής μεταξύ Φερδινάνδου και Λουδοβίκου της Βουργουνδίας ο Φερδινάνδος χρησιμοποίησε συχνά το κάστρο για κατοικία.
Γεώργιος Λαμπρινάκος
Βιογραφία
Ανέπτυξε δραστηριότητα στο χώρο των εμπόρων και των βιοτεχνών και υπήρξε πρόεδρος του Ταμείου Επαγγελματιών και Βιοτεχνών Ελλάδος (ΤΕΒΕ) και του Εμπορικού Επιμελητηρίου των Αθηνών.
Κάστρο Τεριόλο
Το 1429 είχε περάσει στα χέρια των Βυζαντινών αφού αναφέρεται ότι εκεί συναντήθηκε ο Κωνσταντίνος Παλαιολόγος με τον Γεώργιο Σφραντζή. Τον Μάιο του 1458 το κατέλαβε ο Μωάμεθ Β΄ ο Πορθητής, επί Β΄ Ενετοκρατίας συνέχισε να χρησιμοποιείται από τους Ενετούς, άγνωστο πότε εγκαταλείφθηκε.
Γεώργιος Λαμπρινάκος
Βιογραφία
Εξελέγη και βουλευτής Αττικής και Βοιωτίας στις εκλογές του 1935 με το Λαϊκό Κόμμα.
Κάστρο Τεριόλο
Πηγές
Κατηγορία:Κάστρα της Αχαΐας Κατηγορία:Κάστρα του Πριγκιπάτου της Αχαΐας Κατηγορία:Βαρωνία της Άκοβας Κ Κ
Γεώργιος Λαμπρινάκος
Βιογραφία
Πέθανε στην Αθήνα στις 31 Μαρτίου 1963.
Ινιακός λοβός
Οι ινιακοί λοβοί εντοπίζονται στο πίσω τμήμα του εγκεφάλου και είναι υπεύθυνοι για την όραση καθώς εκεί βρίσκεται ο οπτικός φλοιός.
Το αριστερό ημισφαίριο «βλέπει» το δεξί ήμισυ του οπτικού πεδίου και το δεξί ημισφαίριο το αριστερό ήμισυ. Σε περίπτωση βλάβης στο αριστερό ημισφαίριο της συγκεκριμένης περιοχής, το δεξί ημισφαίριο αναλαμβάνει όλο το οπτικό πεδίο, όχι όμως και μετά από βλάβη στο αντίστοιχο πεδίο του δεξιού ημισφαιρίου. Βλάβες στους ινιακούς λοβούς μπορούν να προκαλέσουν προβλήματα -εκτός από αυτά της όρασης- όπως η δημιουργία παραισθήσεων, η αδυναμία στην αναγνώριση κινήσεων και λέξεων καθώς και ζωγραφισμένων αντικειμένων.
Ανάλυση των Απείρως Μικρών για την Κατανόηση των Καμπύλων Γραμμών
μικρογραφία|Ανάλυση των Απείρως Μικρών για την Κατανόηση των Καμπύλων Γραμμών, έκδοση του 1715 Η Ανάλυση των Απείρως Μικρών για την Κατανόηση των Καμπύλων Γραμμών  (γαλλικά: Analyse des Infiniment Petits pour l'Intelligence des Lignes Courbes), 1696, είναι το πρώτο βιβλίο που δημοσιεύθηκε πάνω στον απειροστικό λογισμό του Λάιμπνιτς. Γράφτηκε από τον Γάλλο μαθηματικό Γκυγιόμ ντε λ'Οπιτάλ, και ανέλυε μόνο το θέμα του διαφορικού λογισμού. Δύο τόμοι που ανέλυαν τον διαφορικό και ολοκληρωτικό λογισμός, αντίστοιχα, είχαν γραφτεί από τον Γιόχαν Μπερνούλι το 1691–1692, και το δεύτερο δημοσιεύθηκε το 1724 ως το πρώτο βιβλίο πάνω στον ολοκληρωτικό λογισμό.
Σε αυτό το βιβλίο εμφανίζεται για πρώτη φορά ο κανόνας de L'Hospital. Ο κανόνας πιστεύεται ότι είναι έργο του Γιόχαν Μπερνούλι, αφού ο Λ' Οπιτάλ, όντας ευγενής, πλήρωνε τον Μπερνούλι 300₣ ανά έτος για να τον κρατάει ενημερωμένο σχετικά με τις εξελίξεις στον λογισμό και να λύνει προβλήματα που είχε. Επιπλέον, οι δύο υπέγραψαν συμβόλαιο επιτρέποντας στον Λ' Οπιτάλ να χρησιμοποιεί τις ανακαλύψεις του Μπερνούλι με οποιονδήποτε τρόπο ήθελε. Μεταξύ των προβλημάτων αυτών ήταν αυτό των ορίων απροσδιόριστων μορφών. Όταν ο Λ' Οπιτάλ δημοσίευσε το βιβλίο του, αναγνώρισε την προσφορά του Μπερνούλι και, μη θέλοντας να πάρει τα εύσημα για τα μαθηματικά στο βιβλίο, το δημοσίευσε ανώνυμα. Ο Μπερνούλι, που ήταν γνωστός ως εξαιρετικά ζηλότυπος, ισχυρίστηκε πως ήταν ο συγγραφέας ολόκληρου του βιβλίου. Παρ' όλα αυτά, ο κανόνας πήρε το όνομά του Λ' Οπιτάλ, που ποτέ δεν ισχυρίστηκε καν ότι τον είχε εφεύρει.
Εξωτερικοί σύνδεσμοι
Κατηγορία:Ιστορία των Μαθηματικών
Ψευδαργυρολιβενίτης
Ο ψευδαργυρολιβενίτης (αγγλ. zincolivenite) είναι αρσενικικό ορυκτό του ψευδαργύρου και του χαλκού. Οφείλει το όνομά του στον ολιβινίτη, του οποίου αποτελεί το ψευδαργυρούχο ανάλογο.
Εμφάνιση, παραγενέσεις
Αποτελεί το, σαφώς διακριτό, ενδιάμεσο μέλος της παραμικτικής σειράς στερεών διαλυμάτων μεταξύ ολιβινίτη και αδαμίτη, με (ιδεατή) αναλογία Zn:Cu 1:1. Εμφανίζεται ως δευτερογενές ορυκτό στις ζώνες οξείδωσης αρσενικούχων - χαλκούχων μεταλλευμάτων υδροθερμικής προέλευσης. Ορυκτά με τα οποία συνδέεται, εκτός του ολιβινίτη, είναι ο αδαμίτης, ο λιμπεθενίτης, ο παραδαμίτης και ο ταρμπουτίτης.
Απαντάται στην Αυστρία (Καρινθία, Σάλτσμπουργκ και Τιρόλο), στη Γερμανία (Βάδη-Βυρτεμβέργη, κάτω Σαξονία, βόρεια Ρηνανία - Βεστφαλία και Θουριγγία), στο κοίτασμα Τσουμέμπ της Ναμίμπια (ίσως οι ωραιότεροι κρύσταλλοί του), στην περιοχή Primorskiy Kray της Ρωσίας και στην Ανδαλουσία της Ισπανίας.
Στην Ελλάδα ανευρίσκεται στα μεταλλεία Λαυρίου και συγκεκριμένα στο ορυχείο Αγίου Κωνσταντίνου Καμάριζας, όπου αποτελεί και χαρακτηριστικό ορυκτό (type locality, TL), στο ορυχείο «Χριστιάνα», στο «Ζαν Μπατίστ» (φρέαρ 1) και στο «km-3» του Λαυρίου.
Σημειώσεις
Ψευδαργυρολιβινιτης Ψευδαργυρολιβινιτης Κατηγορία:Ορυκτά του αρσενικού
Ρήγμα (αποσαφήνιση)
Με τον όρο ρήγμα αναφέρονται οι εξής έννοιες:
Κοκκώνι Κορινθίας
Το Κοκκώνι είναι παραθαλάσσια κοινότητα του Δήμου Βέλου - Βόχας, χτισμένη στις ακτές του Κορινθιακού κόλπου, στο μέσο της πεδιάδας της Βόχας. Στην απογραφή του 2011 ο οικισμός βρέθηκε να έχει πληθυσμό 1.056 κατοίκους. Οι κύριες ασχολίες των κατοίκων του είναι η γεωργία και ο τουρισμός, ενώ στην περιοχή υπάρχουν πολλές παραθεριστικές κατοικίες.
Φθοριούχο σκάνδιο
Το φθοριούχο σκάνδιο ή τριφθοριούχο σκάνδιο ή τριφθορίδιο του σκανδίου ή τριφθοροσκάνδιο (αγγλικά scandium fluoride) είναι η ανόργανη δυαδική ιονική χημική ένωση με εμπειρικό τύπο ScF3. Το χημικά καθαρό φθοριούχο σκάνδιο, στις κανονικές συνθήκες περιβάλλοντος, είναι έντονα λευκό, ελάχιστα υδατοδιαλυτό στερεό. Με την επίδραση περίσσειας φθοριούχων ανιόντων (F–) παράγει εξαφθοροσκανδιούχα ανιόντα {[ScF6]3–}.
Παραγωγή
Μέθοδος 1η
Κοκκώνι Κορινθίας
Ιστορία
Ύστερα από την ίδρυση του ελληνικού κράτους το Κοκκώνι αποτέλεσε τμήμα του δήμου Απίας. Το 1840 με βασιλική απόφαση έγινε μια συγχώνευση δήμων και το Κοκκώνι υπάχθηκε στον δήμο Κορίνθου. Αναφορά για το Κοκκώνι γίνεται από τον Γερμανό περιηγητή Λούντβιχ Σάλβατορ ο οποίος το 1876 το περιέγραφε ως ένα χωριό προς τη θάλασσα με 80 σπίτια και δύο εκκλησίες, του Αγίου Βασιλείου και του Αγίου Νικολάου. Το 1886 η κοινότητα φαίνεται να είχε 224 κατοίκους.
Φθοριούχο σκάνδιο
Παραγωγή
Το φθοριούχο σκάνδιο μπορεί να παραχθεί με ολική σύνθεση, δηλαδή με αντίδραση ανάμεσα σε μεταλλικό σκάνδιο και διφθόριο (F2):
Κοκκώνι Κορινθίας
Ιστορία
Με τη διοικητική διαίρεση του 1912 το Κοκκώνι έγινε ανεξάρτητος οικισμός που περιέλαβε την Πουλίτσα και τον Χατζημουσταφά (σημερινή Ευαγγελίστρια). Από το 1927 αποτέλεσε διοικητικά ξεχωριστή κοινότητα, μέχρι το 1997 όταν και συνενώθηκε στον Δήμο Βέλου.
Πρόσβαση
Το Κοκκώνι απέχει 97 χλμ από την Αθήνα. Η μετάβαση μπορεί να γίνει, εκτός από αυτοκίνητο, και με τη χρήση των τακτικών δρομολογίων του ΚΤΕΛ Κορινθίας με προορισμό το Κιάτο και το Ξυλόκαστρο. Απέχει 7 χιλιόμετρα από τον σιδηροδρομικό σταθμό Ζευγολατιού.
Φθοριούχο σκάνδιο
Παραγωγή
Το φθοριούχο σκάνδιο μπορεί επίσης να σχηματιστεί επίδραση διφθοριούχου αμμωνίου (NH4HF2) σε οξείδιο του σκανδίου (Sc2O3), που μπορεί να εξαχθεί από το ορυκτό θορτβεϊτίτη, σε υψηλή θερμοκρασία:
Κοκκώνι Κορινθίας
Παραπομπές
Κατηγορία:Δήμος Βέλου-Βόχας Κατηγορία:Χωριά του νομού Κορινθίας
Φθοριούχο σκάνδιο
Παραγωγή
Το παραγόμενο μείγμα περιέχει έναν αριθμό μεταλλικών φθοριδίων (γιατί το συγκεκριμένο ορυκτό περιέχει κι άλλα μέταλλα, που με την παραπάνω διεργασία επίσης παράγουν φθορίδια). ΄Επειτα (για να παραχθεί καθαρότερο μεταλλικό σκάνδιο) ακολουθεί αναγωγή με μεταλλικό ασβέστιο, επίσης σε υψηλή θερμοκρασία:
Για να παραχθεί ακόμη καθαρότερο χρήσιμο μεταλλικό σκάνδιο απαιτούνται κι άλλα στάδια καθαρισμού.